cyanic-selkie/wikianc huggingface dataset:
Κριθηίδα
Κατά τον «ψευδοηροδότειο βίο» του Ομήρου, ο Μελάνωπος ήρθε στην Κύμη την εποχή που ιδρύθηκε η πόλη αυτή και παντρεύτηκε την κόρη κάποιου «Ομήρου», με την οποία απέκτησαν την Κριθηίδα. Η Κριθηίδα όταν μεγάλωσε έμεινε έγκυος από κάποιον άγνωστο και γέννησε τον Μελησιγενή-Όμηρο κοντά στις όχθες του ποταμού Μέλητα. Τον γιο της αυτό τον ανέθρεψε και τον δίδαξε ο Σμυρναίος Φήμιος, ο οποίος παντρεύτηκε την Κριθηίδα.
Πηγή
Κριθηιδα
Σεραφείμ (αποσαφήνιση)
Η λέξη Σεραφείμ μπορεί να αναφέρεται:
Κριμισός
Στην ελληνική μυθολογία με το όνομα Κριμισός είναι γνωστός ένας ποτάμιος θεός της Σικελίας. Παίρνοντας τη μορφή αρκούδας, ο Κριμισός ζευγάρωσε με την Έγεστα (γυναίκα καταγόμενη από την Τροία ή τη Δάρδανο) και απέκτησαν ένα γιο, τον Ακέστη, που ίδρυσε την πόλη Έγεστα ή Αίγεστα. Ο Βιργίλιος (Αινειάδα 5:38) και ο Υγίνος (Fabulae 273), ονομάζουν τον Κριμισό Κρινισό, παραλλαγή με την οποία είναι σήμερα γνωστό και το ομώνυμο ποταμάκι της Σικελίας.
Πηγή
Κατηγορία:Θεότητες της ρωμαϊκής μυθολογίας
Κατάλογος νησιών περιφέρειας Κεντρικής Μακεδονίας
Στην Περιφέρεια Κεντρικής Μακεδονίας (πληθυσμός 1.880.058 το 2011) υπάρχουν τα εξής νησιά (ταξινομημένα ανά νομό) :
Νομός Χαλκιδικής (105.908)
Δήμος Σιθωνίας (έδρα Νικήτη)
Άγιον Όρος (1.811)
Άγιον Όρος (Αυτοδιοίκητο, έδρα Καρυαί)
Σημειώσεις
Σε παρένθεση αναφέρεται, εφ' όσον κατοικούνται, ο μόνιμος πληθυσμός σύμφωνα με την απογραφή πληθυσμού του 2011 της Ελληνικής Στατιστικής Αρχής (ΕΛ.ΣΤΑΤ.)
Οι γεωγραφικές συντεταγμένες βασίζονται στην απεικόνιση του δορυφορικού χάρτη του Google Maps. Στις περιπτώσεις κατά τις οποίες δεν υπάρχει απεικόνιση από τον δορυφορικό χάρτη, αλλά από τον εδαφικό χάρτη του προγράμματος Google Maps, τίθεται αστερίσκος (*) πριν από τις αναφερόμενες συντεταγμένες. Εάν, παρ' όλα αυτά δεν υπάρχει καμία απεικόνιση ή η ακριβής τους θέση δεν κατέστη δυνατόν να προσδιοριστεί, τίθεται λατινικό ερωτηματικό (?) πριν από τις αναφερόμενες συντεταγμένες και απλώς σημειώνεται η θέση τους, σύμφωνα με τις ιστοσελίδες GeoNames και SatelliteViews οι οποίες αναπαράγουν τα δεδομένα από το National Geospatial-Intelligence Agency.
Διοικητική Διαίρεση και πληθυσμός
Κεντρικη Μακεδονια Νησια
Βιλέρ-λα-Κομπ
Το Βιλέρ-λα-Κομπ (γαλλικά: Villers-la-Combe) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Φρέντερικ Γκρίφιθ
Ο Φρέντερικ Γκρίφιθ (Frederick Griffith, 1879 - 1941) ήταν Βρετανός ιατρός και γενετιστής. Το 1928, διεξήγαγε το περίφημο πείραμα, που είναι σήμερα γνωστό σαν «πείραμα του Γκρίφιθ», στο οποίο ανακάλυψε αυτό που ονόμασε «αρχή μεταμόρφωσης», το γνωστό σήμερα DNA.
Βιογραφικό
Γεννήθηκε στο Χέιλ της Αγγλίας και φοίτησε στο Πανεπιστήμιο του Λίβερπουλ, όπου σπούδασε γενετική. Αρχικά εργάστηκε στο Βασιλικό Θεραπευτήριο του Λίβερπουλ, στα εργαστήρια Τόμπσον Γέιτς και στη Βασιλική Επιτροπή για τη Φυματίωση.
Το πείραμα
Το πείραμα για το οποίο είναι κυρίως γνωστός ο Γκρίφιθ πραγματοποιήθηκε στα πλαίσα των προσπαθειών του να παρασκευάσει εμβόλιο για την πρόληψη της πνευμονίας εξαιτίας της πανδημίας γρίπης που υπήρξε μετά τον Πρώτο παγκόσμιο Πόλεμο, και είναι γνωστή σαν «ισπανική γρίπη».
Ο Γκρίφιθ χρησιμοποίησε δύο στελέχη βακτηρίων, με τα οποία μόλυνε πόντίκια. Αν και κανένα από τα δύο στελέχη δεν είχε τη δυνατότητα να σκοτώσει τα πειραματόζωα, η ανάμειξη τους από τον επιστήμονα οδήγησε στο θάνατό τους. Συμπέρανε λοιπόν ότι το ένα στέλεχος βακτηρίου μεταμορφώθηκε σε άλλο θανατηφόρο είδος, κάτι που ονόμασε «αρχή μεταμόρφωσης».
Το τέλος και η σημασία του έργου του
Ο Γκρίφιθ σκοτώθηκε το 1941, ενώ εργαζόταν στο εργαστήριο του στο Λονδίνο μαζί με το φίλο του, βακτηριολόγο Ουίλιαμ Μ. Σκοτ, κατά το βομβαρδισμό του Λονδίνου από τα ναζιστικά αεροπλάνα.
Τρία χρόνια μετά το θάνατό του το 1944, ο Όσβαλντ Άβερι μαζί με τους Κόλιν Μακλόιντ και Μακλίν Μακάρτι εξακρίβωσε ότι η «αρχή μεταμόρφωσης» που είχε ανακαλύψει ο Γκρίφιθ ήταν το DNA.
Ο ανιψιός του Γκρίφιθ, Τζων Στάνλεϊ Γκρίφιθ, έχει βραβευθεί με το Μετάλλιο Φάραντεϊ της Βασιλικής Εταιρείας.
Εξωτερικοί σύνδεσμοι
Κατηγορία:Άγγλοι βιολόγοι Κατηγορία:Γενετιστές Κατηγορία:Μικροβιολόγοι Κατηγορία:Άγγλοι παθολόγοι Κατηγορία:Βακτηριολόγοι
Δήμος Αποκορώνου
Ο Δήμος Αποκορώνου είναι ένας από τους επτά δήμους του άλλοτε νομού και της νυν Περιφερειακής Ενότητας Χανίων στην Κρήτη. Εκτείνεται από τον Κόλπο της Σούδας έως την Κράπη και από τον ποταμό Μουσέλα ως τα Κεραμειά. Η περιοχή αυτή κατοικείται αδιάλειπτα από την αρχαιότητα, καθώς έχουν βρεθεί κατάλοιπα μινωικών οικισμών και ιερών κοντά στα χωριά Στύλος, Αλίκαμπος, Δράμια και Φυλακή, ενώ σε ύψωμα δυτικά των Καλυβών ιδρύθηκε τα ύστερα Γεωμετρικά χρόνια (760-700 π.Χ.) η πόλη-κράτος Απτέρα, η οποία άκμασε κατά τους Κλασικούς και Ελληνιστικούς χρόνους και υπήρξε μία από τις σημαντικότερες στη δυτική Κρήτη. Ως προς την προέλευση της ονομασίας «Αποκόρωνας», ο Στράβωνας αναφέρει ότι υπήρχε «Ιπποκόρωνά τε της Αδραμυττινής και Ιπποκορώνιον εν Κρήτη», χωρίς να διευκρινίζει αν πρόκειται για πόλη ή περιοχή. Ο Άγγλος περιηγητής Ρόμπερτ Πάσλεϊ (Robert Pashley) και ο Νικόλαος Σταυράκης εκτιμούν ότι το «Ιπποκορώνιον» ήταν αρχαία πόλη στην ενδοχώρα της επαρχίας, κοντά στο σημερινό χωριό Νίπος, ενώ ο Στέφανος Ξανθουδίδης θεωρεί πως μπορεί να σχετίζεται με ένα ιερό που βρισκόταν στη λίμνη Κουρνά και λεγόταν «Ιπποκόριον», από όπου ενδέχεται να προήλθε η σημερινή ονομασία.
Σε κάθε περίπτωση, από την περιοχή πέρασαν αρκετοί ντόπιοι και ξένοι ηγεμόνες, Μινωίτες, Μυκηναίοι, Ρωμαίοι, Άραβες, Γενουάτες, Βενετοί και Οθωμανοί, αφήνοντας τα ίχνη και την επιρροή τους στο τοπίο, την αρχιτεκτονική, τη γλώσσα, την υλική και άυλη κληρονομιά του τόπου. Παρότι δεν είναι ευρέως γνωστό, η Κρήτη αποτέλεσε αραβικό εμιράτο (Emārāt Iqritiya) για πάνω από έναν αιώνα, αλλά το 961 ανακαταλήφθηκε από τον αυτοκράτορα Νικηφόρο Φωκά και εποικίστηκε με Αρμένιους και άλλους πληθυσμούς από τη Μικρά Ασία. Κατά τον διαμελισμό της Βυζαντινής Αυτοκρατορίας (Partitio Romaniae) που έγινε το 1204, η Κρήτη δόθηκε στον Βονιφάτιο τον Μομφερατικό (Boniface de Montferrat), ο οποίος την πούλησε στη Βενετία. Υποστηριζόμενος από τη Γένοβα, ο κόμης της Μάλτα ς Ερρίκος Πεσκατόρε (Enrico Pescatore) έσπευσε το 1206 να καταλάβει την Κρήτη, αλλά μέχρι το 1211 οι Βενετοί ανακατέλαβαν το μεγαλύτερο μέρος του νησιού και το 1218 ανάγκασαν τον Πεσκατόρε να παραιτηθεί από κάθε δικαίωμά του στην Κρήτη.
Παρά ταύτα, οι ντόπιοι εξακολούθησαν να αμφισβητούν τη βενετική κυριαρχία και ξεσηκώθηκαν αρκετές φορές κατά τον επόμενο ενάμιση αιώνα, οργανωμένοι γύρω από οικογένειες βυζαντινής καταγωγής όπως οι Σκορδίληδες, οι Μελισσηνοί και οι Καλλέργηδες. Προκειμένου να τους ικανοποιήσει, η Βενετία έκανε πολλές υποχωρήσεις, ενώ αναγνώρισε συμβολικά την Κρήτη ως διακριτό «βασίλειο» (Regno di Candia). Στα μέσα του 13ου αιώνα ο Αποκόρωνας έπαψε να λέγεται τούρμα Ψυχρού (Psicro ή Pisicro), όπως ήταν γνωστός κατά τη β΄ βυζαντινή περίοδο, και έγινε γνωστός ως καστελλανία του Αποκόρωνα (Bicorna ή Αpicorno), με έδρα το ομώνυμο φρούριο στα ανατολικά των Καλυβών.
Κατά τον 16ο αιώνα η κομβική θέση της Βενετίας στην ανατολική Μεσόγειο άρχισε να αμφισβητείται από τους Οθωμανούς, οι οποίοι είχαν καταλάβει σχεδόν όλες τις ελληνικές χώρες και έστρεφαν πλέον το βλέμμα προς την Κρήτη. Το νησί έγινε στόχος επιδρομών του Χαϊρεντίν Μπαρμπαρόσα (Hızır Reis) το 1538 και του Ουλούτς Αλή (Uluç Ali) το 1567, αλλά οι Οθωμανοί κατάφεραν να αποκτήσουν τον έλεγχο του νησιού μόνο με τον Κρητικό Πόλεμο (Guerra di Candia), ο οποίος ξεκίνησε το 1645 και τελείωσε το 1669. Τα Χανιά έπεσαν τον πρώτο χρόνο του πολέμου και ο Αποκόρωνας τον δεύτερο, αλλά η διατήρηση του νησιού υπό την οθωμανική κυριαρχία έμελλε να αποδειχθεί αρκετά πιο δύσκολη.
Ο Αποκόρωνας δε συμμετείχε στην πρώτη εξέγερση κατά των Οθωμανών το 1770, αλλά οι χριστιανοί της επαρχίας αναθάρρησαν μετά την εξόντωση του γενίτσαρου Ιμπραήμ Αληδάκη το 1774 και έκτοτε συμμετείχαν δυναμικά σε όλες τις επαναστάσεις και εξεγέρσεις του 19ου αιώνα. Η επαρχία υπέστη εκτεταμένες καταστροφές κατά τις επαναστάσεις του 1821 και του 1841, αλλά αυτές δεν κατάφεραν να οδηγήσουν στη χειραφέτηση και την απελευθέρωση από την οθωμανική κυριαρχία. Ο Αποκόρωνας συμμετείχε επίσης ενεργά στην επανάσταση του 1866, πράγμα που ώθησε τους Οθωμανούς να επιχειρήσουν να τους «εξευμενίσουν» ιδρύοντας τον Νομό Σφακίων, στον οποίο υπάγονταν οι επαρχίες Αποκορώνου, Σφακίων και Αγίου Βασιλείου με έδρα το Βάμο.
Παρά ταύτα, οι Αποκορωνιώτες ξεσηκώθηκαν ξανά το 1878 και το 1895-1896, απελευθερώνοντας μεγάλο μέρος της δυτικής Κρήτης και αναγκάζοντας την ελληνική κυβέρνηση και τις Δυνάμεις να αντιμετωπίσουν πιο υπεύθυνα το Κρητικό Ζήτημα. Μετά τη συγκρότηση της Κρητικής Πολιτείας, το 1898, οι Αποκορωνιώτες δεν επαναπαύτηκαν, αλλά συνέχισαν να δίνουν το «παρών» στους εθνικούς αγώνες εντός και εκτός του νησιού, από το Θέρισο (1905) έως τον Μακεδονικό Αγώνα (1904-1908) και τους Βαλκανικούς Πολέμου ς (1912-1913), και από την «Εθνική Άμυνα» (1916-1918) μέχρι τη Μικρά Ασία (1919-1922), τη Μάχη της Κρήτης (1941) και την Αντίσταση (1941-1945).
Ο Αποκόρωνας του σήμερα
Ο Δήμος Αποκορώνου συστάθηκε το 2010 σύμφωνα με το Πρόγραμμα «Καλλικράτης», με τη συνένωση των τέως Δήμων Αρμένων, Βάμου, Γεωργιουπόλεως, Φρε και Κρυονερίδας, καθώς και της καλλικρατικής Κοινότητας Ασή Γωνιάς, που έκτοτε αποτελούν Δημοτικές Ενότητές του. Ο Δήμος Αποκορώνου αποτελείται από 66 οικισμούς που έχουν οργανωθεί σε 33 Κοινότητες. Ως προς την εδαφική του επικράτεια, ο Δήμος Αποκορώνου ταυτίζεται σχεδόν απόλυτα με την πρώην επαρχία Αποκορώνου, με την εξαίρεση των οικισμών Καλάμι και Απτέρα (Μεγάλα Χωράφια), τα οποία υπάγονται διοικητικά στην Κοινότητα Απτέρων του Δήμου Χανίων (Δ.Ε. Σούδας). Η έκταση του Δήμου Αποκορώνου είναι 323,13 τετραγωνικά χιλιόμετρα και ο πληθυσμός του είναι 12.807 άτομα σύμφωνα με την απογραφή του 2011.
Θερμιά
Με το όνομα Θερμιά φέρονται:
Δήμος Αποκορώνου
Έδρα του Δήμου είναι οι Βρύσες και ιστορική έδρα ο Βάμος. Δήμαρχος του Δήμου Αποκορώνου είναι ο Χαράλαμπος Κουκιανάκης.
Όμορφη πατρίδα μας
Μελοποιήθηκαν από τον Γιοσίπ Ρουνιάνιν το 1846. Η πρώτη του εκτέλεση ως εθνικός ύμνος πραγματοποιήθηκε το 1891.
Δήμος Αποκορώνου
Κοινότητες και οικισμοί
μικρογραφία|644x644px|Οι κοινότητες σε σχέση με τον δήμο. Ο Δήμος Αποκορώνου αποτελείται από 33 Κοινότητες, οι οποίες βρίσκονται στις έξι Δημοτικές Ενότητες.
Όμορφη πατρίδα μας
Εξωτερικοί σύνδεσμοι
Κατηγορία:Εθνικά σύμβολα της Κροατίας Κατηγορία:Εθνικοί ύμνοι
Δήμος Αποκορώνου
Πηγές
Αποκορώνου
66 (αριθμός)
Το 66 (εξήντα έξι) είναι ο φυσικός αριθμός που βρίσκεται μετά από το 65 και πριν από το 67. Είναι ένας άρτιος αριθμός, αφού 66:2 = 33, δηλαδή διαιρείται με το 2, στο σύνολο των φυσικών αριθμών. Ο αριθμός 66 συμβολίζεται ως LXVI στο ρωμαϊκό σύστημα αρίθμησης και ως ΞϚ´ στο ελληνικό σύστημα αρίθμησης.
Στα μαθηματικά
άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 68.
Ράντογιε Ντόμανοβιτς
Ο Ράντογιε Ντόμανοβιτς (σερβικά: Радоје Домановић) ήταν σατυρικός συγγραφέας, καθηγητής Σερβικής γλώσσας και λογοτεχνίας, γεννημένος στο χωριό Όβσιστε, κοντά στο Κράγκουγιεβατς της Σερβίας, στις 16 Φεβρουαρίου 1873. Τα παιδικά του χρόνια τα είχε περάσει στο χωριό Ιάρουσιτσε, όπου είχε τελειώσει το δημοτικό σχολειό. Ήταν μαθητής του Γυμνασίου του Κράγκουγιεβατς, και φοιτητής του Πανεπιστημίου του Βελιγραδίου. Ως καθηγητής Σερβικής γλώσσας, λογοτεχνίας και ιστορίας είχε δουλέψει στο Λέσκοβατς, Βράνιε και Πίροτ.
Λόγω των πολιτικών του απόψεων είχε διωχτεί, μετατεθεί, απολυθεί από τη θέση του στο σχολειό. Έγραφε σατιρικά διηγήματα και συνεργαζόταν με αρκετές εφημερίδες. Μετά τη πτώση του καθεστώτος του βασιλιά Σερβίας Αλέξανδρου Ομπρένοβιτς (1903) ξεκινά δική του εφημερίδα «Στράντια» στην οποία εκφράζει τη δυσαρέσκεια του με την έλλειψη αλλαγών από πλευράς καινούριου καθεστώτος.
Ο Ντόμανοβιτς ήταν ο πρώτος σατιρικός διηγητής στην σέρβικη λογοτεχνία ρεαλισμού και ο πιο εξέχον επίσης. Τα σημαντικότερα έργα του είναι:
Μερικά από τα διηγήματα του έχουν γίνει και ταινίες, όπως:
Προς το τέλος της ζωής του είχε μείνει χωρίς αρκετά χρήματα για να ζήσει ή να ασχοληθεί με την εφημερίδα του. Απογοητευμένος άρχισε να πίνει. Πεθαίνει στην ηλικία 35 χρονών, στις 17 Αυγούστου 1908 στο Βελιγράδι.
Εξωτερικοί σύνδεσμοι
Κατηγορία:Σέρβοι συγγραφείς Κατηγορία:Σέρβοι λογοτέχνες Κατηγορία:Σέρβοι διηγηματογράφοι Κατηγορία:Σέρβοι δημοσιογράφοι
ITunes Store
To iTunes Store (γνωστό ως iTunes Music Store μέχρι τον Σεπτέμβριο του 2006) είναι ένα ηλεκτρονικό κατάστημα που υλοποιήθηκε από την εταιρεία Apple Computers και λειτουργεί μέσω του προγράμματος iTunes. Παρέχει πάνω από 35 - 40 εκατομμύρια τραγούδια, 2.2 εκατομμύρια εφαρμογές, 25,000 τηλεοπτικές σειρές, και 65,000 ταινίες μέχρι τον Ιανουάριο του 2017. Το κατάστημα ξεκίνησε τη λειτουργία του στις 28 Απριλίου 2003. Έως τις 28 Μαΐου 2017 έχουν πουληθεί μέσω του iTunes Store πάνω από 35 δισεκατομμύρια μουσικά κομμάτια.
Διαθεσιμότητα
Για να αγοράσει κάποιος αρχεία μέσω του iTunes Store, πρέπει να είναι εγγεγραμμένος χρήστης και να διαθέτει είτε μια προπληρωμένη κάρτα, όπως η κάρτα δώρου iTunes, είτε μια πιστωτική/χρεωστική κάρτα της οποίας η ταχυδρομική διεύθυνση χρέωσης να αντιστοιχεί σε μια από τις ακόλουθες χώρες: Αυστραλία, Αυστρία, Βέλγιο, Καναδάς, Δανία, Φινλανδία, Γαλλία, Γερμανία, Ελλάδα, Δημοκρατία της Ιρλανδίας, Ιταλία, Ιαπωνία, Λουξεμβούργο, Ολλανδία, Νορβηγία, Πορτογαλία, Ισπανία, Σουηδία, Ελβετία, Ηνωμένο Βασίλειο, Ηνωμένες Πολιτείες.
Τιμολόγηση
Κάθε γεωγραφική περιοχή και χώρα έχει τη δική της τιμολόγηση. Ένα μουσικό κομμάτι κοστίζει 99¢ στις Ηνωμένες Πολιτείες και τον Καναδά, $1.69 στην Αυστραλία, €0.99 στην Ευρωζώνη, £0.79 στο Ηνωμένο Βασίλειο. Εξαίρεση αποτελεί το Ιαπωνικό κατάστημα, που διαθέτει τα κομμάτια προς ¥150 ή ¥200 ανάλογα με την επιλογή.
Κατάλογος
Ο κατάλογος του iTunes περιέχει πάνω από:
Εξωτερικοί σύνδεσμοι
Κατηγορία:Μουσικές ιστοσελίδες Κατηγορία:Apple
Σέσουλα Λευκάδας
Η Σέσουλα είναι μία μικρή ακατοίκητη νησίδα της Λευκάδας στο Ιόνιο Πέλαγος, η οποία βρίσκεται δυτικά του νησιού, απέναντι από το Αθάνι και το Καλαμίτσι. Πρόκειται για μια ξερονησίδα με υψηλούς βράχους από τη μια πλευρά και χαμηλότερους στην άλλη. Θεωρείται ότι αποτελεί μάλλον τη βάση σεισμογενούς ρήγματος ενώ από πλευράς ψαριών θεωρείται καλός ψαρότοπος στην περιοχή.
Παραπομπές
Κατηγορία:Επτάνησα Κατηγορία:Νομός Λευκάδας Κατηγορία:Ελληνικές βραχονησίδες
Κέρατα γαζέλας
Τα κέρατα γαζέλας (ή αστράγαλοι γαζέλας) είναι γλύκισμα της περιοχής του Μαγκρέμπ, της βορειοδυτικής Αφρικής. Θεωρείται μαροκινή σπεσιαλιτέ, αλλά καταναλώνεται και στην Αλγερία, στην Τυνησία και στη Μάλτα.
Το τοπικό, πιο συνηθισμένο όνομά του, στο Μαρόκο είναι "cornes de gazelle" (που στα γαλλικά σημαίνει κέρατα γαζέλας) ή kab el ghzal ή Kaab El Ghazal (που στα αραβικά σημαίνει αστράγαλος γαζέλας). Στην Αλγερία ονομάζεται tcharak (τσσαράκ) ή sherek (σσερέκ) ή Tchereck El-Aryan και στη Μάλτα Qaghaq ta l’ghazel (Καγκάκ τα λ’ γκαζέλ).
Το κύριο συστατικό του είναι η αμυγδαλόψιχα, ενώ σημαντικό ρόλο στη γεύση του παίζουν αρωματικά έλαια (π.χ. από λεμόνι), το γλυκάνισο και η κανέλα, ενώ κάποιες φορές χρησιμοποιείται και σιρόπι πορτοκαλιού.
Ενώ στην περιοχή του Μαγκρέμπ τα κέρατα γαζέλας έχουν σχήμα παρόμοιο με αυτό που φαίνεται στην εικόνα (μικρά μισοφέγγαρα), στη Μάλτα υπάρχουν αντίστοιχα προϊόντα που έχουν σχήμα κουλουριού, με προεξοχές της γέμισης σε τακτικά διαστήματα που δίνουν μια πρωτότυπη εικόνα.
Παραπομπές
Κατηγορία:Γλυκά
Πρωτάθλημα Ε.Π.Σ. Μακεδονίας 1928-29
Το Πρωτάθλημα ΕΠΣ Μακεδονίας - Θράκης της περιόδου 1928-29 διεξήχθη με τη συμμετοχή 22 συλλόγων σε τρείς κατηγορίες. Η τελετή έναρξης έγινε στις 4 Νοεμβρίου 1928
Α΄ Κατηγορία
Το πρωτάθλημα της Α΄ κατηγορίας ολοκληρώθηκε τον Ιούνιο του 1929 με τροπαιούχο τον Άρη. Η εξέλιξή του υπήρξε συναρπαστική καθώς μετά την ολοκλήρωση των προγραμματισμένων αγώνων κατά τους οποίους συμμετείχαν 6 ομάδες, οι ομάδες του Άρη και του ΠΑΟΚ αναδείχθηκαν ισόβαθμες στην κορυφή της βαθμολογίας με 18 βαθμούς η κάθε μια. Στις 12 Μαΐου του 1929 δειξήχθη αγώνας μπαράζ για να αναδειχθεί ο πρωταθλητής Μακεδονίας μετά από τον οποίο δεν υπήρξε νικητής. Ο αγώνας έληξε με σκορ 1-1 και τα γκολ σημείωσαν στο 42ο λεπτό ο Ραϊμόν Ετιέν για τον ΠΑΟΚ και στο 72ο λεπτό ο Διονύσης Καλτέκης για τον Άρη. Στις 2 Ιουνίου του 1929 διεξήχθη επαναληπτικός αγώνας μπαράζ στον οποίο ο Άρης επικράτησε με σκορ 4-3. Ο Νίκος Αγγελάκης σημείωσε 3 γκολ (25', 46, ΄60΄) για τον Άρη ενώ ένα ακόμη πέτυχε ο Λεονταριάδης (51΄). Τα γκολ του ΠΑΟΚ που προηγήθηκε με 2-0, σημείωσαν οι Τσολακίδης (10΄), Μακαρονόπουλος (15΄), Ετιέν (72΄).
Βαθμολογία
right|thumb|200px|Η ομάδα του ΠΑΟΚ Το σύστημα βαθμολογίας ήταν 2-1-0
Β΄ Κατηγορία
Στην κατηγορία συμμετείχαν 6 σύλλογοι, οι ΑΟ Θεσσαλονίκη, Νεολαία Τούμπας, Εργατικός Αστήρ, Νέα Γενεά Καλαμαριάς από την περσινή χρονιά (μιάς και ο ΑΟ Θεσσαλονίκης δεν κατάφερει να ανεβεί κατηγορία στον αγώνα κατάταξης) και οι Μακεδονικός και Αετός Θεσσαλονίκης από τη Γ Κατηγορία.
Ο ΑΟ Θεσσαλονίκης στην αρχη της ημερολογιακής χρονιάς, Γενάρης του '29, θα αντιμετωπίσει οικονομικά προβλήματα και θα προχωρήσει στη διάλυση του συλλόγου αν και κάποια στιγμή η Ένωση θα προσπαθήσει να την ενισχύσει οικονομικά με 6.000 δραχμές, ο σύλλογος δεν θα ξανά αγωνιστεί στα πρωταθλήματα της Θεσσαλονίκης. Η πρώτη θέση κρίθηκε τελικά στον αγώνα μεταξύ των δυο προερχόμενων από τη Γ΄ Κατηγορία ομάδων Μακεδονικό και Αετό στις 31 Μαρτίου 1929. Πρωταθλητής αναδείχθηκε ο Μακεδονικός επικρατώντας 4-0 .Στη συνέχεια επικράτησε και του Άτλαντα στους αγώνες διαβάθμισης  κερδίζοντας την άνοδο στην Α΄ κατηγορία.
Βαθμολογία
Το σύστημα βαθμολογίας ήταν 2-1-0 και οι ομάδες παίξαν από έναν αγώνα μεταξύ τους.
Γ΄ Κατηγορία
Στη Γ΄ κατηγορία εντάχθηκαν 6 νέοι σύλλογοι ανεβάζοντας τον αριθμό των ομάδων σε 10 συνολικά που χωρίστηκαν σε 2 ομίλους. Την πρώτη θέση στους ομίλους κατέλαβαν οι Μελιτέας και ΒΑΟ που προβιβάστηκαν στη β΄ κατηγορία.
Οι αγώνες διεξήχθησαν από 11 Νοεμβρίου εως 28 Απριλίου, το πρωτάθλημα, όμως, χαρακτηρίστηκε απο αρκετές αναβολές, ενστάσεις αλλά και τιμωρίες συλλόγων. Έτσι η Προσφυγική Ένωση και ο Ερμής που ισοβάθμησαν στην πρώτη θέση του ομίλου τους, λογω χρησιμοποίησης παικτών που ανήκαν σε άλλους συλλόγους τοποθετήθηκαν τελευταίες και στη διεκδίκηση του πρωταθλήματος Γ κατηγορίας αλλα και στους αγώνες διαβάθμισης για την άνοδο στην Β κατηγορία συμμετείχε ο ΒΑΟ που είχε καταλάβει την 3η θέση. Οι τελικοί μεταξύ των νικητών των ομίλων αλλά και με τους νικητές των ομίλων των Γ ομαδων Α κατηγορίας και Β ομαδων Β κατηγορίας εγιναν το καλοκαίρι αλλά και το Σεπτέμβρη του 1929.
Α Όμιλος
Το σύστημα βαθμολογίας ήταν 2-1-0 και οι ομάδες παίξαν από έναν αγώνα μεταξύ τους.
Β Όμιλος
Το σύστημα βαθμολογίας ήταν 2-1-0 και οι ομάδες παίξαν από έναν αγώνα μεταξύ τους.
Πρωτάθλημα Ανεπίσημων
Το πρωτάθλημα των ανεπίσημων ομάδων το οποίο λειτουργούσε κάτω από την επωνυμία ΕΑΠΣ (Ένωση Ανεπισήμων Ποδοσφαιρικών Συλλόγων), ήταν στην ουσία ο προθάλμος των ποδοσφαιρικών αυτών ομάδων που αποσκοπούσαν να γραφτούν στην επίσημη Ένωση της ΕΠΣΜ-Θ (όπως λεγόταν εκείνον τον καιρό) και να συμμετάσχουν στα πρωταθλήματα της.
Ομάδες που πήραν μέρος εκείνη τη χρονιά στο πρωτάθλημα (στο οποίο έπρεπε να είναι μέλη και να δηλώσουν συμμετοχή) ήταν οι: Λευκή Παπάφη, Τόλμη Τούμπας, Ολυμπιακός Τριανδρίας, Παρθενών Ν.Ρυσίου, Κεραυνός Αγ.Φωτεινής, Εθνικός Βαρδαρίου, Εθνικός Παπάφη, Θρίαμβος Κουλέ Καφέ, Δόξα Τσινάρ, Νίκη Βαρδαρίου, Εθνική Ασπίδα, Ελλήσποντος, Ολυμπιακός Καμάρας, Αετός Παπάφη, Απόλλων Καλαμαριάς, Μακεδονικός Αστήρ, Εθνική Ακτίς, Τουμπαϊκός, Ατρόμητος Καλλιθέας. Το πρωτάθλημα το κέρδισε ο Εθνικός Καμάρας κερδίζοντας στον τελευταίο αγώνα τον Αετό Παπάφη με 3-1. Την επόμενη χρονιά και οι δύο ομάδες θα παίζουν στα επίσημα πρωταθλήματα της ΕΠΣΜ
Άλλες ομάδες που δώσαν φιλικά εκείνη την αγωνιστική περίοδο ήταν ο Μαραθώνας Κουρί, ο Όμιλος Κατιρλί, ο ΠΟΠΗ (ο μετέπειτα πιο γνωστός μας Π.Α.Ο.Δ), ο Κανάρης Χαριλάου, Μακεδονικός Όμιλος, Δόξα Πολίχνης, Όμιλος Ιπποδρομίου, Ολυμπιακός Λαγκαδά, Λέων Τούμπας, Απόλλων Ωραιοκάστρου, Ολυμπιακός Τερψιθέας, Εθνικός Τσινάρ, Ακρόπολις, Όμηρος Πλατείας Τερψιθέας, Χαραυγή Καλαμαριάς, Απόλλων Τούμπας, Νεολαία Διοικητηρίου, Κανάρης Τούμπας, ΠΟ Πέρα Κων/πολις, ΠΑΣ Σπάρτης, Θησέας Νεάπολης μεταξύ άλλων
Πρωτάθλημα Επαρχιών
Η ΕΠΣΜ ήταν υπεύθυνη και για τη διοργάνωση του πρωταθλήματος επαρχιών με συμμετοχή συλλόγων απο διάφορες πόλεις της Μακεδονίας και Θράκης. Το πρωτάθλημα ξεκίνησε στις 26 Μαΐου 1929 και το αποτελούσαν τρία επιμέρους πρωταθλήματα : Θράκης, Ανατολικής και Δυτικής Μακεδονίας με τους συλλόγους χωρισμένους σε ομίλους ανα ζευγάρια γειτονικών πόλεων.
Σε σχέση με το αντίστοιχο πρωτάθλημα του 1928, αγωνίστηκαν 7 επιπλέον ομάδες και απέκτησαν εκπροσώπους τρεις επιπλέον πόλεις: η Βέροια με τον Μέγα Αλέξανδρο και το Βέρμιο ,η Κοζάνη με τον Ολυμπιακό και η Κομοτηνή με τον Άτλαντα (αναφέρεται και ως «Ροδόπη Κομοτηνής»). Οι υπόλοιπες τρεις πρωτοεμφανιζόμενες ήταν ο Ηρακλής Καβάλας και οι Ορφέας και Ελπίς Ξάνθης, ενώ αντίθετα δεν αγωνίστηκε ο Μακεδονικός Αμυνταίου.
Η «επέκταση» του πρωταθλήματος θα συνεχιστεί και τις επόμενες χρονιές με πρωτάθλημα Κεντρικής Μακεδονίας και συμμετοχή συλλόγων από Κιλκίς και Νομό Σερρών (Σέρρες, Σιδηρόκαστρο, Νέο Πετρίτσι) το 1929-30 αλλά και Καστοριά, Πτολεμαΐδα, Αργος Ορεστικό, Ελευθερούπολη και Κατερίνη μέχρι το 1930-31.
Πρωτάθλημα Δυτικής Μακεδονίας
Οι νικητές των τριών ομίλων έδωσαν «ημιτελικούς» αγώνες για την ανάδειξη του πρωταθλητή στα τέλη Ιουλίου- αρχές Αυγούστου. Ερμής Αμυνταίου και Ολυμπιακός Κοζάνης ήρθαν ισόπαλοι 2-2 αλλά δεν είναι γνωστά τα υπόλοιπα αποτελέσματα, παρά μόνο οτι ο πρώτος σύμφωνα με το πρόγραμμα αγώνας Μέγας Αλέξανδρος Έδεσσας-Ερμής Αμυνταίου αναβλήθηκε. Οι Αστήρ και Ένωσις Μοναστηριωτών μηδενίστηκαν σε όλους τους αγώνες όπως και στον μεταξύ τους αγώνα εξαιτίας χρησιμοποίησης παικτών «Β΄ κατηγορίας» Στις τελευταίες στήλες η βαθμολογία και τα συνολα νικών ισοπαλιών ηττών πριν την εκδίκαση των ενστάσεων και την επικύρωση των αποτελεσμάτων Ο αγώνας Βύρωνα - Αθηνάς (1-4 στις 26 Μαΐου) κρίθηκε οτι έπρεπε να επαναληφθεί και ορίστηκε για τις 30 Ιουνίου 1929, αλλά δεν είναι γνωστό το αποτέλεσμά του. Πάντως ο Μέγας Αλέξανδρος συμμετείχε στους «ημιτελικούς» με τους νικητές των άλλων ομίλων
Ο αγώνας της πρεμιέρας Μ.Αλεξάνδρου- Βέρμιον ακυρώθηκε, οι δυο ομάδες πήραν από 0 βαθμούς και στη συνέχεια ηττήθηκαν και οι δυο από τον Ολυμπιακό Κοζάνης με σκορ 1-3.
Παραπομπές
Κατηγορία:Εγχώρια ποδοσφαιρικά πρωταθλήματα 1928-1929 Κατηγορία:Ε.Π.Σ. Μακεδονίας
Βελόνι
Το Βελόνι ή Βελονίδα (Tylosurus acus acus) είναι ένα ψάρι το οποίο ζει στην Μεσόγειο. Το βάθος στο οποίο ζει είναι από 0-150 μέτρα. Το Βελόνι είναι 150 εκατοστά επίσης το μέγιστο δημοσιευμένο βάρος του είναι 3,710 γραμμάρια.
Κατηγορία:Βελονόμορφα
Southern by the Grace of God
Southern by the Grace of God είναι ο τίτλος του ζωντανά ηχογραφημένου δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 21 Μαρτίου του 1988 μέσω της δισκογραφικής εταιρείας "MCA".
Η συγκεκριμένη κυκλοφορία αποτέλεσε φόρο τιμής προς τα θύματα του αεροπορικού δυστυχήματος που είχε διακόψει την πορεία των Lynyrd Skynyrd δέκα χρόνια νωρίτερα. Τα φωνητικά ανέλαβε ο μικρότερος αδελφός του Ρόνι Βαν Ζαντ, Τζόνι, την κιθάρα ανέλαβε ο Ράνταλ Χολ αντικαθιστώντας τον Άλεν Κόλινς και επέστρεψε στην σύνθεση του σχήματος ο Εντ Κινγκ αναλαμβάνοντας την κιθάρα.
Θέσεις τσαρτ
Southern by the Grace of God (άλμπουμ)
Επίσημη κυκλοφορία: 21 Μαρτίου 1988
Τα μέλη του συγκροτήματος
Το Southern by the Grace of God ηχογραφήθηκε από τους εξής μουσικούς:
Πηγές
Κατηγορία:Δισκογραφία των Lynyrd Skynyrd Κατηγορία:Άλμπουμ του 1988
Αντίοχος Ε΄ Ευπάτωρ
Ο Αντίοχος Ε΄ Ευπάτωρ (π. 173 – 162 π.Χ.), ήταν βασιλιάς της ελληνιστικής αυτοκρατορίας των Σελευκιδών κατά την περίοδο 164 – 162 π.Χ. Ήταν γιος του Αντίοχου Δ΄ του Επιφανούς και της Λαοδίκης. Το προσωνύμιο "Ευπάτωρ" σημαίνει αυτός που κατάγεται από ευγενή πατέρα.
Η σύντομη βασιλεία
Στον τομέα των στρατιωτικών υποθέσεων, ξεσπά επανάσταση στη Μηδία, με ηγέτη τον Τίμαρχο από τη Μίλητο. Επίσης μαίνεται η επανάσταση των Μακκαβαίων στην Ιουδαία ήδη από την εποχή του Αντίοχου Δ΄. Το 162 π.Χ. ο στρατός των Σελευκιδών κατορθώνει να πετύχει νίκη απέναντι στον ηγέτη των επαναστατών, τον Ιούδα. Στην Αντιόχεια ξεσπά νέα αποστασία από το Φίλιππο, σύμβουλο του Αντίοχου. Την ίδια χρονιά επικυρώνεται συνθήκη ειρήνης ανάμεσα στους Σελευκίδες και την Ιουδαία, με όρους που ευνοούν τους δεύτερους γιατί οι πρώτοι είχαν ανάγκη το στρατό τους για τη Μηδία και την Αντιόχεια.
Την ίδια χρονιά ένας πρέσβης της Ρώμης, ο Οκτάβιος (Gnaeus Octavius), απαιτεί τη συμμόρφωση των Σελευκιδών στη Συνθήκη της Απάμειας που υπογράφτηκε το 188 π.Χ. Έπρεπε να βυθίσουν τα πλοία τους και να βγάλουν εκτός μάχης τους ελέφαντές τους, πράγμα που παραβίασε ο Αντίοχος Δ΄ κατά τον πόλεμο με την Αίγυπτο πριν λίγα χρόνια. Ο Λυσίας δεν τόλμησε να αρνηθεί στους Ρωμαίους, πράγμα που εξόργισε το λαό. Ο Οκτάβιος βρήκε τραγικό θάνατο από τον όχλο. Η Σύγκλητος καταλόγισε τις ευθύνες στον Αντίοχο και ορισμένα μέλη της έστειλαν το Δημήτριο πίσω στη Συρία, όπου γίνεται δεκτός ως νόμιμος βασιλιάς. Μέσα στους επόμενους μήνες ο Αντίοχος και ο προστάτης του Λυσίας ανατράπηκαν και θανατώθηκαν, με τον πρώτο να είναι μόλις 11 ετών. Έτσι ξεκινά μια σειρά από δολοφονίες ανάμεσα στους πρίγκιπες των Σελευκιδών, πράγμα που αποτελεί σημάδι της αναπόφευκτης παρακμής της δυναστείας.
Πηγές
Κατηγορία:Ηγεμόνες των Σελευκιδών Κατηγορία:Ελληνιστική περίοδος
Κι (θεά)
Η Κι, σύμφωνα με τη μυθολογία των Σουμερίων, ήταν η θεά της γης και η κύρια σύζυγος του θεού του ουρανού Αν. Σε κάποιους μύθους, η Κι και ο Αν ήταν αδελφή και αδελφός, απόγονοι του Άνσαρ και της Κίσαρ, προγενέστερες προσωποποιήσεις του ουρανού και της γης.
Με τον σύζυγό της Αν, η Κι γέννησε τους Ανουνάκι, από τους οποίους η πιο σημαντική θεότητα ήταν ο Ενλίλ, θεός του αέρα. Σύμφωνα με τους μύθους, ο ουρανός και η γη ήταν αδιαχώριστοι έως ότου γεννήθηκε ο Enlil, ο οποίος χώρισε τον ουρανό και τη γη σε δύο. Ο Αν πήρε τον ουρανό, ενώ η Κι και ο Ενλίλ πήραν τη γη.
Ορισμένοι μελετητές αμφισβητούν εάν η Κι θεωρούνταν ως θεότητα καθώς δεν υπάρχουν ενδείξεις λατρείας και το όνομα εμφανίζεται μόνο σε περιορισμένο αριθμό κειμένων των Σουμερίων. Ο Samuel Noah Kramer ταυτίζει την Κι με τη θεά Νινχουρσάγκ των Σουμερίων και ισχυρίζεται ότι ήταν αρχικά η ίδια φιγούρα. Αργότερα εξελίχθηκε στη Βαβυλωνιακή και Ακκαδική θεά Άντου, σύζυγο του θεού Αν.
Πηγές
Κατηγορία:Σουμεριακή μυθολογία
Παγκύπριο πρωτάθλημα ποδοσφαίρου γυναικών 2012-13
Το Παγκύπριο πρωτάθλημα ποδοσφαίρου γυναικών 2012-13 αποτέλεσε το 15ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 5η φορά στην ιστορία της.
Σύστημα διεξαγωγής
Στο παγκύπριο πρωτάθλημα ποδοσφαίρου γυναικών 2012-13 συμμετείχαν 8 ομάδες.
Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2013-14.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Σημείωση: 1 Η Αφροδίτη Πόλης Χρυσοχούς άλλαξε έδρα στα μέσα του πρωταθλήματος.
Βαθμολογία
Η βαθμολογία του πρωταθλήματος ήταν:
Πηγή: Πρωτάθλημα Γυναικών 12/13
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Πηγή: Πρωτάθλημα Γυναικών 12/13
Δείτε ακόμη
Κατηγορία:Παγκύπριο πρωτάθλημα ποδοσφαίρου γυναικών Κατηγορία:Εγχώρια ποδοσφαιρικά πρωταθλήματα 2012-2013
Έμενταλ
Το έμενταλ ή έμμενταλ είναι κίτρινο ημίσκληρο τυρί από γάλα αγελάδας το οποίο προέρχεται από την περιοχή γύρω από το Έμενταλ (κοιλάδα του Έμμε) στο καντόνι της Βέρνης στην Ελβετία. Η ονομασία Έμενταλ (Emmentaler Switzerland) είναι προϊόν προστατευόμενης ονομασίας προέλευσης, αλλά η ονομασία εμμεντάλερ όχι, και έτσι τυριά που αποκαλούνται εμμεντάλερ παράγονται και στη Γαλλία και στη Βαυαρία. Πολλές φορές αναφέρεται απλά ως ελβετικό τυρί. Το έμενταλ έχει γλυκιά, αλλά όχι πολύ έντονη, γεύση.
Το έμενταλ πρέπει να παλαιωθεί για τουλάχιστον 4 μήνες. Υπάρχουν τρεις τύποι βακτηρίων που χρησιμοποιούνται στην παραγωγή του: ο στρεπτόκοκκος ο θερμόφιλος, λακτοβάκιλλοι και προπιονιβακτήριο του Φρόιντενράιχ (Propionibacterium freudenreichii). Στο τελικό στάδιο της παραγωγής του τυριού, το P. freudenreichii καταναλώνει το γαλακτικό οξύ που παρήγαγαν τα άλλα βακτήρια και απελευθερώνει διοξείδιο του άνθρακα, το οποίο σχηματίζει φυσαλίδες. Η αδυναμία να απομακρυνθούν αυτές οι φυσαλίδες, εξαιτίας της ανεπαρκούς πίεσης, δημιουργεί και τις τρύπες που χαρακτηρίζουν αυτό το τυρί. Ιστορικά, οι τρύπες θεωρούνταν σημάδι ατέλειας και οι τυροκόμοι προσπαθούσαν να τις αποφύγουν.
Το έμενταλ χρησιμοποιείται σε μια ποικιλία πιάτων, όπως το σουφλέ και το ογκρατέν, καθώς και σαν κολατσιό. Επίσης χρησιμοποιείται και στο φοντύ.
Παραπομπές
Κατηγορία:Ημίσκληρα τυριά Κατηγορία:Προϊόντα προστατευόμενης ονομασίας προέλευσης Κατηγορία:Τυριά αγελαδινού γάλακτος Κατηγορία:Ελβετικά τυριά
Γενική Χάρτα της Μολδαβίας
Το μοναδικό σωζόμενο αντίτυπο του χάρτη στον ελληνικό χώρο φυλάσσεται στο Εθνικό Ιστορικό Μουσείο της Αθήνας. Το έργο αυτό μαζί με την Χάρτα της Ελλάδος (1797), το Μονόφυλλο του Μεγάλου Αλεξάνδρου (1797) και τη Νέα Χάρτα της Βλαχίας (1797) αποτελούν το χαρτογραφικό έργο του Ρήγα Βελεστινλή, αποκαλύπτοντας παράλληλα το εθνικοαπελευθερωτικό και πολιτειακό όραμά του.
Περιγραφή
Ο Χάρτης περιλαμβάνει τη Μολδαβία με όρια την Κριμαία και τον Εύξεινο Πόντο στα ανατολικά, το βόρεια τμήμα της Βλαχίας και της Βεσσαραβίας στα νότια, την Τρανσυλβανία στα δυτικά και την ρωσική Πολωνία στα βόρεια. Είναι ιδιαίτερα λεπτομερής με ονόματα τοπωνυμίων και σύμβολα, χωρίς υπόμνημα που να τα επεξηγεί. Με παχιά διακεκομμένη γραμμή καθορίζονται τα σύνορα της Μολδαβίας με τη Βλαχία, Τρανσυλβανία, Μπουκοβίνα, ρωσική Πολωνία, και την περιοχή Θυρογέται Τάταροι. Με λεπτότερη διακεκομμένη γραμμή διαγράφεται η έκταση του κράτους της Άνω και Κάτω Μολδαβίας, χωρισμένου σε επαρχίες. Τον χάρτη περιτρέχει χαρτογραφική κλίμακα πάνω στην οποία σημειώνονται οι αριθμοί των μεσημβρινών και των παραλλήλων, που προσδιορίζουν κάθε περιοχή που απεικονίζεται. Σημειώνονται επίσης τα τέσσερα σημεία του ορίζοντα Άρκτος- Μεσημβρία- Δύσις-Ανατολή. Κάτω αριστερά, εντός του περιθωρίου, η αναγραφή «Μέτρον ενός βαθμού ή ωρών 24» επεξηγεί τη χρονική κλίμακα που χρησιμοποιήθηκε για τη σχεδίαση του χάρτη, η οποία εκτιμάται ότι κυμαίνεται γύρω από το λόγο 1:600000.
Ο χάρτης είναι αφιερωμένος στον Αλέξανδρο Καλλιμάχη,  ηγεμόνα της Μολδαβίας. Η προσωπογραφία του απεικονίζεται στην επάνω δεξιά γωνία με συνθέσεις και σύμβολα του κράτους της Μολδαβίας καθώς και το αρχαίο επίγραμμα: «ΗΠΙΟΝ ΩΔ’ ΟΡ’ ΑΛΕΞΑΝΔΡΟΝ ΒΥΖΑΝΤΙΟΝ ΕΡΝΟΣ- ΦΡΑΔΜΟΝΑ ΚΑΛΛΙΜΑΧΗΝ ΚΡΑΝΤΟΡΑ ΜΟΛΔΟΒΙΗΣ».
Πρότυπο του χάρτη
Πρότυπο της Γενικής Χάρτας της Μολδαβίας θεωρείται το έργο του αυστριακού χαρτογράφου H. Schutz «Neueste Karte von der Moldau, Walachei, Bessarabien und der Krim sambt der angraenzenden Provinzen Siebenburgen, Bukovina, einem grossen Theil von Ungarn, Galizien, Polen, Tartarei, Neurussland und Bulgarien, nach den besten Original-zeichnungen und Karten von General Bauer und H. J. F. Schmid, entworfen von H.C. Schutz und gestochen von F. Muller». Ο χάρτης αυτός είχε εκδοθεί περί το 1787 στη Βιέννη από τον ίδιο χαράκτη. Ο Ρήγας στη δική του έκδοση πρόσθεσε ορισμένα ονόματα πόλεων ή τοποθεσιών τα οποία γνώριζαν κυρίως οι Έλληνες της διασποράς.
Στόχοι της έκδοσης-ερμηνεία
Ο Ρήγας Βελεστινλής, σύμφωνα με την απολογία του κατά τη διάρκεια της ανάκρισής του όταν συνελήφθη από την αυστριακή αστυνομία, τύπωσε τους χάρτες των Παραδουνάβιων Ηγεμονιών για εμπορικούς σκοπούς. Παρά τον ισχυρισμό του όμως ότι δημοσίευσε τους Χάρτες των Παρίστριων Χωρών με μόνον σκοπόν την «κερδοσκοπίαν», διαπιστώνεται ότι δεν έπελεξε τυχαία την χαρτογράφηση των δύο ημιαυτόνομων περιοχών της Βαλκανικής, που κατά την περίοδο της Τουρκοκρατίας είχαν αναδειχθεί σε κέντρα ελληνικής παιδείας. Ο ίδιος γνώριζε πολύ καλά τις δύο ηγεμονίες αφού είχε εγκατασταθεί για αρκετό χρονικό διάστημα στη Βλαχία. Ειδικότερα κατά το χρονικό διάστημα από το 1791 έως και το 1796 προετοίμαζε το λογοτεχνικό και χαρτογραφικό του έργο. Με τις εκδόσεις του αυτές απέβλεπε στην πνευματική αφύπνιση των υποδούλων λαών της Βαλκανικής, στόχος που ανιχνεύεται και στην φράση του «Χάριν των Ελλήνων και Φιλλελλήνων».
Απήχηση της έκδοσης
Η έκδοση των δυο χαρτών των Παραδουνάβιων Ηγεμονιών έτυχε ευρείας αποδοχής μέσω των καταχωρήσεων στον ελληνικό τύπο της Βιέννης. Στις 16 Μαρτίου του 1797 δημοσιεύθηκε στην Εφημερίδα που εξέδιδαν οι αδελφοί Μαρκίδες Πούλιοι στη Βιέννη μια αγγελία που απευθυνόταν στους συνδρομητές που θα ήθελαν να προμηθευτούν τους χάρτες. Στην ίδια εφημερίδα στις 16 Ιουνίου του 1797 καταχωρήθηκε η αγγελία για την έκδοση της Γενικής Χάρτας της Μολδαβίας. Εκτενής αναφορά για την έκδοση της χάρτας καθώς και περιγραφή της  έγινε από τους σύγχρονους με τον Ρήγα λογίους F.K. Alter και Johann Cristian von Engel που ανήκαν στους φιλελληνικούς κύκλους της Βιέννης και συνδέθηκαν στενά με τους Έλληνες της διασποράς.
Η Χάρτα της Μολδαβίας καθώς και η Νέα χάρτα της Βλαχίας δεν κυκλοφόρησαν στις Παραδουνάβιες Ηγεμονίες αφού αμέσως μετά την κυκλοφορία τους ο Ρήγας συνελήφθη και κατασχέθηκαν όλα τα αντίτυπα, με αποτέλεσμα να είναι σήμερα μοναδικά και δυσεύρετα. Συγκρινόμενες με την Χάρτα της Ελλάδος, δεν παρουσιάζουν την ίδια επιστημονική και εθνική αξία. Έχουν ωστόσο διαφωτιστική και παιδαγωγική σημασία για τους Έλληνες της εποχής τους, αποτελούν προϊόν μιας μεγάλης προσωπικότητας και αποτελούν πολύτιμη πηγή για τον μελετητή της Τουρκοκρατίας.
Βιβλιογραφία
Χάρτα Μολδαβίας Χάρτα Μολδαβίας
Δανική ναυτική αεροπορική μοίρα
thumb|right|Ελικόπτερο τύπου "Westland Super Lynx Mk.90B" προσγειώνεται σε φρεγάτα τύπου " Thetis" υπερπόντιας επιτήρησης του δανικού πολεμικού ναυτικού. thumb|right|Ελικόπτερο τύπου "Alouette III" προσγειώνεται σε περιπολικό πλοίο τύπου αρκτικής επιτήρησης του δανικού πολεμικού ναυτικού (1962-1982). H Δανική ναυτική αεροπορική μοίρα (Søværnets Helikoptertjeneste) ήταν ένας από τους εναέριους σχηματισμούς του δανικού πολεμικού ναυτικού, από το 1977 έως τις 31 Δεκεμβρίου 2010. Η μοίρα, αν και αποτελούσε αναπόσπαστο τμήμα της ναυτικής διοίκησης της Δανίας, συνεργαζόταν εκτενώς με την πολεμική αεροπορία της χώρας, που είχε αναλάβει το έργο της συντήρησης και της εκπαίδευσης του προσωπικού της. Τα ελικόπτερα χρησιμοποιήθηκαν κυρίως για την ναυτική επιτήρηση σε περιπτώσεις παρόνομης αλιείας, για την υποστήριξη των πλοίων σε περίπτωση έκτακτης ανάγκης και για τις αποστολές έρευνας και διάσωσης. Σήμερα αποτελεί μονάδα της πολεμικής αεροπορίας και φέρει υπηρεσιακά την ονομασία Μοίρα 723 ("Eskadrille 723").
Ιστορικό
Το σμήνος είχε αρχικά την ονομασία Μοίρα 722 ("Eskadrille 722") και αποτελούσε μονάδα της πολεμικής αεροπορίας, όταν παραλήφθησαν για πρώτη φορά το 1982, τα οκτώ ελικόπτερα γαλλικής κατασκευής τύπου "Alouette III". Το 1977 η μοίρα απέκτησε την δική της αυτοτέλεια και αποτέλεσε στρατιωτική μονάδα της δανικής ναυτικής αεροπορίας και μετονομάστηκε σε Ναυτική Αεροπορική Υπηρεσία ("Søværnets Flyvetjeneste"). Την περίοδο από το 1980 έως το 1982, τα οκτώ ελικόπτερα τύπου "Alouette III" αντικαταστάθηκαν με τα επιχειρησιακά ανώτερα για την εποχή, τα βρετανικής κατασκευής "Westland Lynx".
Το 2000, αποφασίστηκε η υπαγωγή της Ναυτικής Αεροπορικής Υπηρεσίας στην πολεμική αεροπορία της σκανδιναβικής χώρας, αποτελώντας έτσι την 728η μοίρα, εν παράλληλα τέθηκε υπό την επιχειρησιακή διοίκηση της διοίκησης αεροπορίας και το αντίστοιχο αερομεταφερόμενο τμήμα της Αεροπορίας Στρατού, ("Hærens Flyvetjeneste") ως την 724η μοίρα αεροπορίας, αλλά μεταφέρθηκαν μόνο οι στρατιωτικές της μονάδες κατόπιν πολιτικής απόφασης. Την ίδια στιγμή, όλα τα ελικοφόρα τμήματα της αεροπορίας που μέχρι εκείνη την στιγμή είχαν έδρα στις στρατιωτικές βάσεις στο Βαρλούζε (Værløse) και στο Βάντελ (Vandel), μεταφέρθηκαν στο πολιτικό και στρατιωτικό αεροδρόμιο στο Καρούπ (Karup). Τα ελικόπτερα της αεροπορίας εκείνη την περίοδο αποτελούνταν από 8 πολιτικά ελικόπτερα "Sikorsky S-61", 13 στρατιωτικά ελικόπτερα "Eurocopter Fennec" σειράς "AS555 Fennec 2", 16 υπηρεσιακά ελικόπτερα "Hughes OH-6 Cayuse" και 8 "Westland Lynx" σειράς "Mk.90B" έρευνας και διάσωσης, ενώ αν συμπεριλάβουμε τη συμφωνία για την αγορά 14 ελικοπτέρων μάχης και μεταφοράς τύπου "AgustaWestland" σειράς "EH101", η συνολική δύναμη έφτανε τα 59 αεροσκάφη.
Στα τέλη του 2010, η υπηρεσιακή δυνατότητα της μοίρας ήταν ως εξής:
Την πρώτη περίοδο της υπαγωγής της μοίρας στο πολεμικό ναυτικό, η βάση επιχειρήσεων ήταν στο Βαρλούζε, 20 μόλις χιλιόμετρα από το κέντρο της Κοπεγχάγης. Το αεροδρόμιο ήταν αρχικά στρατόπεδο του στρατού ξηράς από το 1910 έως τη δεκαετία του 1930, οπότε ανακατασκευάστηκε σε στρατιωτικό αεροδρόμιο. Μετά τον Β΄ Παγκόσμιο Πόλεμο, το αεροδρόμιο εξυπηρετούσε κυρίως αεροσκάφη μεταφοράς. Από το 1962, αποτέλεσε τη κύρια αεροπορική βάση του πολεμικού ναυτικού. Την 1η Απριλίου 2004, το στρατιωτικό αεροδρόμιο έκλεισε για λόγους εξοικονόμησης πόρων, ενώ από το 2008, λειτουργεί ως πολιτικό αεροδρόμιο. Τα τμήματα του ναυτικού και του στρατού που ενσωματώθηκαν στην αεροπορία, μεταφέρθηκαν στο αεροδρόμιο του Καρούπ, που βρίσκεται ανάμεσα από τις πόλεις Χέρνινγκ και Βίμποργκ στην κεντρική Δανία. Αποτελεί ένα πολιτικό και στρατιωτικό αεροδρόμιο και κατασκευάστηκε αρχικά κατά τη διάρκεια της γερμανικής κατοχής και χρησιμοποιήθηκε μεταπολεμικά από την δανική πολεμική αεροπορία. Από το 2004, αποτελεί τη βάση των ελικοπτέρων των δανικών ενόπλων δυνάμεων.
Παραπομπές
Κατηγορία:Πολεμικό ναυτικό της Δανίας Κατηγορία:Πολεμική αεροπορία της Δανίας
Στάδιο ΓΣΕ
Το Στάδιο ΓΣΕ είναι ποδοσφαιρικό στάδιο, που βρίσκεται στην Αμμόχωστο της Κύπρου. Ανήκει στον Γυμναστικό Σύλλογο «Ευαγόρα» (ΓΣΕ). Αποτελεί την πραγματική έδρα της Νέας Σαλαμίνας Αμμοχώστου και της Ανόρθωσης Αμμοχώστου. Το Στάδιο ΓΣΕ παραμένει εγκαταλελειμμένο και σε κακή κατάσταση από το 1974 όταν η Τουρκία εισέβαλε στην Κύπρο καταλαμβάνοντας το 37.6% του νησιού, συμπεριλαμβανομένης της πόλης της Αμμόχωστου.
Ιστορικό
Εκτός από ποδοσφαιρικούς αγώνες στο ΓΣΕ διεξάγονταν οι μεγάλες εκδηλώσεις της Αμμοχώστου, τα ανθεστήρια και η Γιορτή του Πορτοκαλιού.
Βιβλιογραφία
Κατηγορία:Στάδια ποδοσφαίρου στην Κύπρο Κατηγορία:Αμμόχωστος Κατηγορία:Ανόρθωση Αμμοχώστου (ποδόσφαιρο) Κατηγορία:Στάδια Νέας Σαλαμίνας Αμμοχώστου
Αϊούλφ
Ο Αϊούλφ ή Αγιβούλφ, λατιν.: Aioulf ή Agiwulf, (απεβ. τον Ιούνιο του 457) ήταν ένας σκοτεινός βασιλιάς της Γαλισίας από το 456. Το 448, μετά από οκτώ χρόνια αιχμαλωσίας, ο Ρωμαίος πρέσβης Censorius εκτελέστηκε από έναν Aγιούλφ στη Σεβίλλη (Hispalis). Αυτός ο Αγιούλφ έχει ταυτιστεί μερικές φορές με τον Aϊούλφ.
Βιογραφία
Ωστόσο, ο μεταγενέστερος, Παννόνιος ιστορικός Ιορδάνης καταγράφει ότι ο Aϊούλφ ήταν ένας Βάρνικ clients (ακόλουθος) του Θεοδώριχου Β΄, που διορίστηκε από τον βασιλιά για να διαχειρίζεται τους Σουηβούς και ο οποίος, έχοντας προκληθεί από τους ίδιους τους Σουηβούς, προσπάθησε να γίνει βασιλιάς, αλλά ηττήθηκε από τον στρατό του Θεοδώριχου Β΄ από την πρώτη συμπλοκή, συνελήφθη και εκτελέστηκε. Σύμφωνα με τον E. A. Thompson, ο Ιορδάνης είναι λιγότερο αξιόπιστος από τον Υδάτιο για τρεις λόγους: έζησε πιο μακριά τόσο χρονικά, όσο και χωρικά από γεγονότα στη Γαλισία, το ιστορικό του για την ακρίβεια είναι λιγότερο αξιόπιστο και η προκατάληψή του για τους Γότθους τον οδήγησε να κάνει τον άπιστο Aϊούλφ έναν Βάρνι και να εμπλέξουν τους ίδιους τους Σουηβούς στην πράξη της προδοσίας του Θεοδώριχου Β΄. Πιο σημαντικά, ωστόσο, ο Ιορδάνης αναφέρει ότι οι Σουηβοί επίσκοποι χαιρετίστηκαν από τον Θεόδωρο «με την ευλάβεια λόγω επισκοπικού βαθμού (pontificali reverentia)», έναν αναχρονισμό που θεωρεί ότι οι Σουηβοί ήταν ειδωλολάτρες το 457.
Μετά τον Aϊούλφ, οι Σουηβοί επέλεξαν τον Ρεμισμούνδ για βασιλιά τους, που έγινε δεκτός από τον Θεοδώριχο Β΄.
Κάθμπερτ Σεμπάστιαν
Ο Σερ Κάθμπερτ Μόντρβιλ Σεμπάστιαν (Sir Cuthbert Montraville Sebastian, 1921-2017) ήταν γενικός κυβερνήτης του Αγίου Χριστοφόρου και Νέβις από το 1996 ως το 2013. Αυτό σημαίνει ότι ο έχων το αξίωμα εκπροσωπεί τον Μονάρχη της Αγγλίας και τον αναπληρώνει εν απουσία του τελευταίου. Είναι τιμημένος από το Τάγμα του Αγίου Μιχαήλ και του Αγίου Γεωργίου (GCMG, το 1996) και από το Τάγμα της Βρετανικής Αυτοκρατορίας (ΟΒΕ).
Βιογραφία
Γεννήθηκε στις 22 Οκτωβρίου 1921 και ήταν γιος του βουλευτή του Αγίου Χριστοφόρου και Νέβις-Ανγκουίλλας, Τζόζεφ Μάθιου Σεμπάστιαν, ο οποίος απεβίωσε το 1944. Σπούδασε στο Πανεπιστήμιο του Μάουντ Άλισον και έκανε επίσης σπουδές στην Νόβα Σκότια του Χάλιφαξ, στον Καναδά. Τη δεκαετία του 1960 έκανε σπουδές μαιευτικής στη Σκωτία. Ακολούθησε το επάγγελμα του χειρουργού. Από το 1980 ως το 1983 ανέλαβε ανώτατος ιατρικός αξιωματούχος στο νησί του. Διορίστηκε Γενικός Κυβερνήτης το 1995 και ανέλαβε καθήκοντα την 1η Ιανουαρίου του 1996, αντικαθιστώντας τον Κλέμεντ Άριντελ. Το 2005 απέκτησε δικό του θυρεό. Αποχώρησε από το αξίωμα την 1η Ιανουαρίου 2013. Τον διαδέχθηκε ο Σερ Έντμουντ Λόρενς.
Πέθανε στις 25 Μαρτίου 2017.
Παραπομπές
Κατηγορία:Γενικοί Κυβερνήτες του Αγίου Χριστόφορου και Νέβις
Φεντερίκο ντε Τροκίσιο
Ο Φεντερίκο ντε Τροκίσιο (ιταλικά: Federico de Turgisio ή Trogisio) ήταν Γαλλικής καταγωγής Ιταλός ευγενής και βάιλος του Πριγκιπάτου της Αχαΐας. Η καταγωγή της οικογενείας του ήταν το Τρουά ή η Ορλεάνη στη Γαλλία, είχε νυμφευτεί τη Μαργαρίτα (Margherita di Sangro), αναφέρεται και ως Φρειδερίκος του Τρουά.
Ήταν βαρώνος του Τροκίσιο όπου κατείχε τέσσερα φέουδα, το 1320 αναφέρεται μεταξύ των βαρώνων του Αμπρούζο. Είχε διορισθεί βάιλος του Πριγκιπάτου της Αχαΐας από τον πρίγκιπα Ιωάννη από το 1318 έως το 1321. Το 1321 εκστράτευσε κατά του κάστρου του Αγίου Γεωργίου των Σκορτών όπου το είχαν καταλάβει οι Βυζαντινοί, εκεί όμως οι βυζαντινοί έκαναν στρατήγημα. Γέμισαν τα τείχη του κάστρου με σημαίες του Ιωάννη, βλέποντας τα λάβαρα ο Τροκίσιο νόμισε ότι το κάστρο είχε πέσει πάλι στα χέρια των Φράγκων και προχώρησε αμέριμνος να μπει σε αυτό. Φτάνοντας κοντά στην πύλη δέχτηκε επίθεση από τους Βυζαντινούς από όλες τις πλευρές, ακολούθησε μεγάλη σφαγή των Φράγκων όπως αναφέρεται και λίγοι κατάφεραν να ξεφύγουν μαζί και ο Τροκίσιο.
Παραπομπές
Κατηγορία:Ιταλοί ευγενείς Κατηγορία:Βάιλοι του Πριγκιπάτου της Αχαΐας
Windows Live Help Community
Το Windows Live Help Community ήταν μέρος της οικογένειας υπηρεσιών Windows Live της Microsoft και περιελάμβανε συλλογές διαδικτυακών κοινοτήτων για συζητήσεις σχετικά με τις υπηρεσίες του Windows Live. Σαν σκοπό είχε την παροχή υποστήριξης για τις υπηρεσίες και τα προϊόντα του Windows Live. Οι χρήστες μπορούσαν να απαντούν σε ερωτήσεις, καθώς επίσης να δημοσιεύουν σχόλια σχετικά με την εμπειρία τους.
Το Windows Live Help Community παρείχε έξι ενότητες βοήθειας και υποστήριξης για τις υπηρεσίες του Windows Live:
Υποστηριζόμενες υπηρεσίες
Το Windows Live Help Community παρείχε διαδικτυακές κοινότητες για τις παρακάτω υπηρεσίες του Windows Live:
Υπήρχε επίσης μια διαδικτυακή κοινότητα για την υποβολή ερωτήσεων και απαντήσεων για το ίδιο το Help Community.
Κατάργηση
Το Windows Live Help Community καταργήθηκε στις 15 Ιουνίου του 2008 και τώρα ανακατευθύνει στη Βοήθεια του Windows Live.
Εξωτερικοί σύνδεσμοι
Κατηγορία:Windows Live
Windows Live Help Community
Βιλέρ-λε-Λακ
Το Βιλέρ-λε-Λακ (γαλλικά: Villers-le-Lac) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Φουρνί (Κρήτη)
μικρογραφία| Νεκρόπολη στο Φουρνί Το Φουρνί είναι λόφος κοντά στις Αρχάνες της Κρήτης, στον οποίο υπάρχει η ομώνυμη νεκρόπολη των μινωικών χρόνων. Η τελευταία θεωρείται μία από τις μεγαλύτερες της Εποχής του Χαλκού στη Μεσόγειο.
Ο επιμήκης λόφος βρίσκεται μπροστά από τον Γιούχτα, στα νοτιοδυτικά. Ένα μονοπάτι οδηγεί από τις Άνω Αρχάνες στη νεκρόπολη, από τις Κάτω Αρχάνες υπάρχει αυτοκινητόδρομος. Για περίοδο άνω των 1000 ετών (2400–1200 π.Χ.) ο χώρος χρησιμοποιήθηκε για ταφή νεκρών. Έχουν βρεθεί κτίρια και εκατοντάδες ταφές διαφορετικών μορφών με αφθονία πολύτιμων ταφικών αγαθών. Η νεκρόπολη περιέχει, μεταξύ άλλων αρκετούς θολοτούς τάφους, ένα οστεοφυλάκιο, ένα λατρευτικό σπήλαιο, τα ερείπια ενός διοικητικού και εμπορικού κτηρίου από την περίοδο μεταξύ περίπου 1300 π.Χ. Τα περισσότερα από τα ευρήματα βρίσκονται τώρα στα Αρχαιολογικά Μουσεία Ηρακλείου και Αρχανών.
Θολωτός τάφος Α
Ο θολωτός τάφος Α έδωσε στο λόφο το όνομά του - φουρνί. Για αιώνες, οι αγρότες γνώριζαν το τμήμα του τάφου που εξείχε πάνω από τη γη. Θυμίζει φούρνο. Κατά τη διάρκεια της Γερμανικής κατοχής χρησίμευσε ως κρυφή αποθήκη εξοπλισμού. μικρογραφία| Θολωτός τάφος Α Το 1965 ο Γιάννης και η Έφη Σακελλαράκη έσκαψαν τον τάφο από το πρώτο μισό του 14ου αιώνα π.Χ. Στο κυρίως δωμάτιο με διάμετρο 4,31 μέτρα βρήκαν κάποια ερείπια ταφών που είχαν συλληθεί. Ένα θυσιασμένο άλογο ήταν θαμμένο στο πλευρικό τοίχωμα, όπως και το κρανίο ενός ταύρου. Ένα μεγάλο πλευρικό δώματιο με εμβαδό 3,67 μ² πίσω από το οποίο βρισκόταν μια διακοσμημένη, σφραγισμένη σαρκοφάγος, ένα υποπόδιο με διακοσμητικά στοιχεία από ελεφαντόδοντο, καθώς και πήλινα και χάλκινα αγγεία.